
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 728 

5 Οκτωβρίου 1999 


ΑΠΟΦΑΣΕΙ Σ 

Αριθ. 1082930/8919/Β0010 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση Χατζόκλι-Άμμος Πρώην. Κοι¬ 
νότητας Πεσσάδας και ήδη Δήμου Λειβαθούς Ν. Κε¬ 
φαλληνίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκε- 
ντρώσεως» όπως αυτές τροποποιήθηκαν και ισχύουν σή¬ 
μερα τα Ν.Δ. 532/70, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

2. Τις διατάξεις του Α.Ν. 2344/40 «περί αιγιαλού και πα¬ 
ραλίας», όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του Β.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περί του τρό¬ 
που σύνταξης τοπογραφικών - υψομετρικών διαγραμμά¬ 
των από ιδιώτες μηχανικούς κ.λ.π.». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού - παραλίας & θέσεων αμμοληψίας». 

6. Την υπ’ αριθμ. 1078204/927/0006Α/6.8.1992 κοινή Υ¬ 
πουργική Απόφαση των Υπουργών Προεδρίας και Οικονο¬ 
μικών, με την οποία διατηρείται σε ισχή η Επιτροπή καθο¬ 
ρισμού ορίων αιγιαλού - παραλίας & θέσεων αμμοληψίας. 

7. Τις διατάξεις του άρθρου 19 παραγρ. 5 Ν. 2344/95, 
του άρθρ. 52 παρ. 6 Ν. 2218/94, του άρθρ. 4 παραγρ. 7 του 
Ν. 2240/94, δυνάμει των οποίων αρμοδιότητες του Υ¬ 
πουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρ. 14 παράγρ. 2 του Ν. 2399/96 
με τις οποίες προβλέπεται η κατάργηση των θέσεων των 
Περιφερειακών Δ/ντών, οι αρμοδιότητες πλέον του οποί¬ 
ου περιήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περιφερειακό Διευθυ¬ 
ντή. 

8. Τις διατάξεις του τετάρτου εδαφίου της παραγρ. 2 
του άρθρ.1 και της παραγρ. 6 του ίδιου άρθρου του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων, για την τοπική αυτοδιοίκηση και 


άλλες διατάξεις (ΦΕΚ 107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997 Υπηρεσίες του Υπουργείου Οικονο¬ 
μικών. 

9. Την 1087903/1481/0006Β/28.8.1997 απόφαση Υ¬ 
πουργού Οικονομικών περί μεταβίβασης αρμοδιοτήτων 
του Υπουργού Οικονομικών στους Προϊσταμένους των 
Περιφερειακών Υπηρεσιών του Υπουργείου Οικονομικών 
πλήνΓ.Λ.Κ. και Γ.Χ.Κ. 

10. Την από 10.8.1999 έκθεση της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας, για τον καθορισμό ορίων αιγιαλού, 
παλαιού αιγιαλού και δημιουργία ζώνης παραλίας στη θέ¬ 
ση Χατζόκλι-Άμμος επισπεύδουσα η πρώην Κοινότητα 
Πεσσάδας και ήδη Δήμος Λειβαθούς. 

11. Το από Δεκέμβριο 1966 τοπογραφικό - υψομετρικό 
διάγραμμα, κλίμακας 1:500, αποτελούμενο από δύο (2) 
πινακίδες, που συντάχθηκε από τον Τοπογράφο Μηχανι¬ 
κό Μαγουλά Απόστολο, και το οποίο ελέχθηκε ως προς 
την ακρίβεια της αποτύπωσης από την Καλομοίρα Αλυ- 
σανδράτου Υπομηχανικό της ΤΥΔΚ Ν. Κεφ/νίας στις 
15.9.97 και θεωρήθηκε την ίδια ημερομηνία από τον Προϊ¬ 
στάμενο της ΤΎΔΚ όπως ορίζουν οι διατάξεις του άρθρου 
20 του Ν. 719/77 και συνοδεύει την έκθεση της προανα- 
φερόμενης Επιτροπής. 

12. Το με αριθμ. 5445/187/99/15.2.99 έγγραφο του ΓΕΝ, 
με το οποίο συμφωνεί με τα καθορισθέντα από την Επι¬ 
τροπή όρια, αποφασίζουμε: 

Επικυρώνουμε την από 10.8.99 έκθεση της κατά το άρ¬ 
θρο 100 Π.Δ. 284/88 αρμόδιας Επιτροπής περί χάραξης 
των ορίων αιγιαλού, και δημιουργία ζώνης παραλίας στη 
θέση Χατζόκλι - Άμμος καθώς επίσης και το από Δεκέμ¬ 
βριο 1996, σχετικό με τη χάραξη, τοπογραφικό - υψομε¬ 
τρικό διάγραμμα, κλίμακας 1:500 σε δύο (2) πινακίδες που 
συντάχθηκε από τον Τοπογράφο Μηχανικό Απόστολο 
Μαγουλά και το οποίο ελέχθηκε ως προς την ακρίβεια της 
αποτύπωσης από την Καλομοίρα Αλυσανδράτου Υπομη¬ 
χανικό της ΤΥΔΚ Ν. Κεφ/νίας στις 15.9.97 και θεωρήθηκε 
την ίδια ημερομηνία από τον Προϊστάμενο ΤΥΔΚ Ν. 
Κεφ/νίας, όπως ορίζουν οι διατάξεις του άρθρου 20 του Ν. 
719/77. 

Στο Τοπογραφικό αυτό διάγραμμα, καθορίσθηκε από 
την αρμόδια Επιτροπή, όπως πιο πάνω αναφέρεται: 

α) Η οριογραμμή του αιγιαλού με κόκκινη συνεχόμενη 

πολυγωνική γραμμή με στοιχεία 20, Α1, Α2, Α3.Α18, 

Α19,1. 

β) Η οριογραμμή της παραλίας με κίτρινη συνεχόμενη 

πολυγωνική γραμμή με στοιχεία Β0, Β1, Β2, Β3.Β18, 

Β19, Β20. 

Καθορίζουμε ζώνη παραλίας πλάτους 15μ. για να εξυ¬ 
πηρετηθούν οι σκοποί του άρθρ. 7 του Α.Ν. 2344/40. 

Εντός της ζώνης παραλίας δεν υπάρχουν κτίσματα. 

Ο καθορισμός του αιγιαλού γίνεται για πρώτη φορά 
στην περιοχή αυτή και δεν έχε καθορισθεί στο παρελθόν 
οριογραμμή αιγιαλού κ.λ,π. 

Η παρούσα απόφαση μαζί με την έκθεση και το τοπο- 
γραφικό διάγραμμα να δημοσιευθούν στην Εφημερίδα 
της Κυβερνήσεως. 

Αθήνα, 16 Σεπτεμβρίου 1999 

Με εντολή Υπουργού 
Ο Γενικός Διευθυντής 
Π. ΠΙΛΑΤΗΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας 

άρθρου 74 Π. Δ/τος 636/77 και άρθρου 100 Π. Δ/τος 

284/88. 

ΘΕΜΑ: Καθορισμός για πρώτη φορά, των ορίων του αι- 
γιαλού & παραλίας στη θέση Χατζόκλι - Άμμος Κοινότη¬ 
τας Πεσσάδας, μπροστά από διάφορες ιδιοκτησίες. Επι- 
σπεύδουσα η πρώην Κοινότητα Πεσσάδας και ήδη Δήμος 
Λειβαθούς. 

Στο Αργοστόλι σήμερα την 10.8.1999, ημέρα Τρίτη οι υ¬ 
πογεγραμμένοι: 

1. Παπαδάτου-Βουτσινά Μαρία Προϊστ. Κτηματ. Υπηρ. 
Κεφ/νίας ως Πρόεδρος. 

2. Μπάρκας Ιωάννης Προϊστάμενος Τ.Υ.Δ.Κ. Ν. 
Κεφ/νίας ως μέλος. 

3. Φλαμπουράρης Ιωάννης αναπληρωτής Λιμενάρχης 
Κεφαλληνίας ως μέλος του τακτικού μέλους κωλυομένου 
λόγω υπηρεσιακών αναγκών αποτελούντες την Επιτροπή 
καθορισμού των ορίων αιγιαλού & παραλίας, σύμφωνα με 
τις διατάξεις του άρθρου 74 του Π. Δ/τος 636/77 και άρ¬ 
θρου 100 Π. Δ/τος 284/88, που συγκλήθηκε έπειτα από 
σχετική πρόσκληση του Προέδρου της, 

Λαβόνιες υπόψη 

1) Την από 12.11.1996 αίτηση της πρώην Κοινότητας 
Πεσσάδας για την παραθαλάσσιας έκτασης στη θέση Χα- 
τζόκλι-Άμμος, με την οποία ζητείται ο καθορισμός των ο¬ 
ρίων του αιγιαλού στην περιοχή αυτή. 


2) Τα συνταχθέντα απότονΤοπογρ. - Μηχανικό Μαγου¬ 
λά Απόστολο τον Δεκέμβριο 1996 τοπογραφικά και υψο¬ 
μετρικά διαγράμματα της παραπάνω περιοχής σε δύο (2) 
πινακίδες, με κλίμακα 1:500, ηλεγμένα για την ακρίβεια 
της αποτύπωσης από την Αλυσσανδράτου Καλομοίρα Υ¬ 
πομηχανικό Τ.Υ.Δ.Κ. Νομ. Κεφ/νίας την 15.9.1997 και θε¬ 
ωρημένα από τον Προϊστ. Τ.Υ.Δ.Κ. Τοπικής Αυτ/σης και 
Δ/σης Κεφ/νίας την ίδια ημερομηνία, όπως ορίζουν οι δια¬ 
τάξεις του άρθρου 20 του Ν. 719/77. 

3) Τις διατάξεις του Α.Ν. 2344/40, όπως τροποποιήθηκε 
και συμπληρώθηκε μεταγενέστερα καθώς και τη σχετική 
με αυτόν Δικαστηριακή και Διοικητική Νομολογία. 

4) Την αντίληψη που δημιουργήθηκε, κατά την επιτόπια 
μετάβασή μας στην παραπάνω θέση, σχετικά με το πλά¬ 
τος της βρέχόμενης από το χειμέριο κύμα ξηράς και μετά 
λοιπά συναφή στοιχεία, ήτοι: 

α) τη μορφολογία του εδάφους της ακτής 

β) το γεγονός ότι δεν υπάρχουν σημεία καταβολής του 
αιγιαλού 

γ) την κατάσταση του θαλάσσιου χώρου 

δ) το γεγονός ότι δεν βρέθηκαν στοιχεία παλαιών δια¬ 
γραμμάτων για προηγούμενο καθορισμό, στην ίδια θέση, 
του αιγιαλού & παραλίας 

ε) το ύψος του χειμερίου κύματος σε συνάρτηση με το 
ανάπτυγμα του πελάγους στη θέση αυτή και το γεγονός 
ότι οι άνεμοι που επηρεάζουν τον κυμάτισμά είναι ΝΑ. 

5) Την ύπαρξη καθορισμού ορίων αιγιαλού και παρα¬ 
λίας εκατέρωθεν της εξεταζομένης περιοχής (1) αρ. 
2389/26.4.88 απόφαση Νομάρχη Κεφ/νίας ΦΕΚ 370/ 
13.5.88τ.Δ'και2)αρ. 1151/5.11.98 απόφ. Γεν. Γραμ. Πε- 
ριφ. Ιονίων Νήσων ΦΕΚ 1338/20.11.96 τ. Δ'). 

6) Το αρ. 544.5/127/99/15.2.99 έγγραφο του Γ.Ε.Ν., α¬ 
ποφασίζουμε: 

1. Καθορίζουμε στο πιο πάνω αναφερόμενο τοπογρα- 
φικό διάγραμμα: 

α) την οριογραμμή του αιγιαλού με ερυθρή συνεχή πο¬ 
λυγωνική γραμμή 20, Α1, Α2, Α3.Α18, Α19,1 της οποί¬ 

ας οι κορυφές εξασφαλίζονται από σταθερά σημεία 

β) την οριογραμμή της παραλίας με κίτρινη συνεχή πο¬ 
λυγωνική γραμμή Β0, Β1, Β2, Β3.Β18, Β19, Β20 της ο¬ 

ποίας οι κορυφές εξασφαλίζονται από σταθερά σημεία. 

2. Καθορίζουμε ζώνη παραλίας πλάτους 15 μ. για να ε- 
ξυπρετηθούν οι σκοποί του άρθρ. 7 του Α.Ν. 2344/40. 

3. Στη ζώνη παραλίας δεν υπάρχουν κτίσματα. 

4. Δεν διαπιστώθηκαν ίχνη παλαιού αιγιαλού. 

Η ΕΠΙΤΡΟΠΗ 

Η Πρόεδρος Τα Μέλη 

ΠΑΠΑΔΑΤΟΥ-ΒΟΥΤΣΙΝΑ ΜΑΡΙΑ I. ΜΠΑΡΚΑΣ 

Εφοριακός ΠΕ/Α Πολιτ. Μηχ/κός 

ΦΛΑΜΠΟΥΡΑΡΗΣ ΙΩΑΝΝΗΣ 
Ανθ/ρχος Λ.Σ. (ΕΥ) 



















6942 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ϋ&Α&α - -πίνα.^, α,ινΓΕτπυιίΕνων 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













